is is is is en en is is is is de is is is is en is is is is is is is is is is en is is is is is is is is is is is hbs_lat is is is is is is is pt en is is is en is is fr is en is is en is ca en sv es cs nb is is is en cs is de en es
Dagdvöl fyrir aldraða | Reykjavíkurborg
Dagdvöl er stuðningsúrræði fyrir aldraða sem búa í heimahúsum. Markmiðið er að rjúfa félagslega einangrun aldraða og stuðla að því að þeir geti búið lengur heima. Í dagdvöl er boðið upp á tómstundaiðju, léttar leikfimiæfingar, fæði, hvíldaraðstöðu og aðstoð við böðun. Gestir dagdvalar eru sóttir að morgni og ekið heim síðdegis. Dvalartími getur verið frá einum upp í fimm daga í viku. Dagdvöl er rekin á daggjöldum frá velferðarráðuneyti og með greiðsluþátttöku gesta.
Reykjavíkurborg rekur dagdvöl fyrir aldraða á eftirtöldum stöðum:
Þorraseli, Vesturgötu 7, 101 Reykjavík. Sími 535 2740. Dagdvölin við Þorrasel er fyrir einstaklinga sem þurfa félagsskap, hvatningu, eftirlit og aðstoð við athafnir daglegs lífs. Í Þorraseli er pláss fyrir 40 einstaklinga í senn;
á Vitatorgi, Lindargötu 79, 101 Reykjavík. Sími 411 9450. Dagdvölin á Lindargötu er skilgreind sem hjúkrunardagvist, en þangað koma einstaklingar sem greindir hafa verið með minnissjúkdóma af völdum heilabilunar. Pláss er fyrir 18 einstaklinga í senn.
Þorrasel: Sótt er um pláss á staðnum. Umsækjanda er boðið að koma á ákveðnum tíma og kynna sér aðstæður í leiðinni. Hægt er að sækja um á afgreiðslutíma deildarinnar alla virka daga frá kl. 8:00 til 16:00. Deildarstjóri tekur við umsóknum. Engin sérstök skilyrði eru fyrir umsókn önnur en að hinn aldraði eigi erfitt með að dvelja heima yfir daginn svo sem vegna sjúkdóma eða félagslegrar einangrunar.
Vitatorg: Þegar pláss losnar er hringt í aðstandanda umsækjanda og honum ásamt umsækjanda boðið á kynningu á dagdvöl. Skriflegar umsóknir eiga að berast til deildarstjóra og skilyrði fyrir vist er að hinn aldraði sé með heilabilun.
Fyrirspurnum og/eða ábendingum ber að beina til þjónustumiðstöðvar í þínu hverfi, hjá Þorraseli eða á Vitatorgi.
Reglur og gjaldskrár velferðarsviðs
Heimsendur matur og matur á félagsmiðstöðvum
Þarfnast þessi síða lagfæringar?
Ef þú vilt koma einhverju á framfæri sem varðar innihald síðunnar: *
Reikningsdæmi * 10 + 5 =
Láttu vita um það sem þarf að lagfæra.
Þjónustuverið er opið frá 8:20-16:15 alla virka daga
4 11 11 11
Sími: 4 11 11 11
Fax: 4 11 11 69
Borgartún 12-14, 105 Reykjavik
Alla daga frá kl. 08:20-16:15
mánudag – föstudag 08:20 – 16:00
Tjarnargata 11, 101 Reykjavík
mánudag - föstudag 08:00-20:00
Facebook YouTube Twitter Instagram